Ericu950/Stoicheia-meter-silver huggingface dataset:
ὕπνον ἔπνει θανάτοιο συνέμπορον ἦ γὰρ ἐτύχθη
ἔργα παλαιοτέροιο κασιγνήτοιο διώκειν
ἔνθεν ἀκηχεμένοισι βαρυνόμεναι βλεφάροισι
πολλάκις ὑπνώουσιν ὅτε κλαίουσι γυναῖκες
ἡ μὲν ἀλητεύουσα δολοφροσύνῃσιν ὀνείρων
μητέρα παπταίνειν ὠίσατο τοῖα δὲ κούρη
χθιζὸν ὀδυρομένην με δόμων ἔκτοσθε φυγοῦσα
κάλλιπες ὑπνώουσαν ὑπὲρ λεχέων γενετῆρος
ποῖον ὄρος μεθέηκα τίνας προλέλοιπα κολώνας
οὕτω καλλικόμοιο μεθ ἁρμονίην Ἀφροδίτης
τοῖα δὲ φωνήσασα προσέννεπε Τυνδαρεώνη
τέκνον ἀκηχεμένη μὴ μέμφεο δεινὰ παθούσῃ
ὁ χθιζός με μολών ἀπατήλιος ἥρπασεν ἀνήρ
ἔννεπεν ἡ δἀνόρουσε καὶ οὐχ ὁρόωσα τιθήνην
ὀξυτέρῃ πολὺ μᾶλλον ἀνεβρυχήσατο φωνῇ
ἠερίης ὄρνιθες ἐύπτερα τέκνα γενέθλης
εἴπατε νοστήσαντες ἐπὶ Κρήτην Μενελάῳ
χθιζὸν ἐπὶ Σπάρτην τις ἀνὴρ ἀθεμίστιος ἐλθὼν
ἀγλαΐην ξύμπασαν ἑῶν ἀλάπαξε μελάθρων
ὣς ἡ μὲν πολύδακρυς ἐς ἠέρα φωνήσασα
μητέρα μαστεύουσα μάτην ἐπλάζετο κούρη
καὶ Κικόνων πτολίεθρα καὶ Αἰολίδος πόρον Ἕλλης
Δαρδανίης λιμένεσσιν ὁ νυμφίος ἤγαγε νύμφην
πυκνὰ δὲ τίλλε κόμην χρυσέην δἔρριψε καλύπτρην
Κασσάνδρη νεόφοιτον ἀπ ἀκροπόληος ἰδοῦσα
Τροίη δὑψιδόμων πυλέων κληῖδας ἀνεῖσα
δέξατο νοστήσαντα τὸν ἀρχέκακον πολιήτην
ἠὼς δἐκ λεχέων παρ ἀγαυοῦ Τιθωνοῖο
ὄρνυθ ἵν ἀθανάτοισι φόως φέροι ἠδὲ βροτοῖσι
Ζεὺς δἜριδα προΐαλλε θοὰς ἐπὶ νῆας Ἀχαιῶν
ἀργαλέην πολέμοιο τέρας μετὰ χερσὶν ἔχουσαν
ἔνθα στᾶσ ἤϋσε θεὰ μέγα τε δεινόν τε
ὄρθι Ἀχαιοῖσιν δὲ μέγα σθένος ἔμβαλ ἑκάστῳ
τοῖσι δἄφαρ πόλεμος γλυκίων γένετ ἠὲ νέεσθαι
Ἀτρεΐδης δἐβόησεν ἰδὲ ζώννυσθαι ἄνωγεν
Ἀργείους ἐν δαὐτὸς ἐδύσετο νώροπα χαλκόν
τόν ποτέ οἱ Κινύρης δῶκε ξεινήϊον εἶναι
πεύθετο γὰρ Κύπρον δὲ μέγα κλέος οὕνεκ Ἀχαιοὶ
ἐς Τροίην νήεσσιν ἀναπλεύσεσθαι ἔμελλον
τοὔνεκά οἱ τὸν δῶκε χαριζόμενος βασιλῆϊ
τοῦ δἤτοι δέκα οἶμοι ἔσαν μέλανος κυάνοιο
δώδεκα δὲ χρυσοῖο καὶ εἴκοσι κασσιτέροιο
κυάνεοι δὲ δράκοντες ὀρωρέχατο προτὶ δειρὴν
τρεῖς ἑκάτερθ ἴρισσιν ἐοικότες ἅς τε Κρονίων
ἀμφὶ δἄρ ὤμοισιν βάλετο ξίφος ἐν δέ οἱ ἧλοι
χρύσειοι πάμφαινον ἀτὰρ περὶ κουλεὸν ἦεν
ἀργύρεον χρυσέοισιν ἀορτήρεσσιν ἀρηρός
ἂν δἕλετ ἀμφιβρότην πολυδαίδαλον ἀσπίδα θοῦριν
καλήν ἣν πέρι μὲν κύκλοι δέκα χάλκεοι ἦσαν
ἐν δέ οἱ ὀμφαλοὶ ἦσαν ἐείκοσι κασσιτέροιο
λευκοί ἐν δὲ μέσοισιν ἔην μέλανος κυάνοιο
τῇ δἐπὶ μὲν Γοργὼ βλοσυρῶπις ἐστεφάνωτο
δεινὸν δερκομένη περὶ δὲ Δεῖμός τε Φόβος τε
τῆς δἐξ ἀργύρεος τελαμὼν ἦν αὐτὰρ ἐπ αὐτοῦ
κυάνεος ἐλέλικτο δράκων κεφαλαὶ δέ οἱ ἦσαν
τρεῖς ἀμφιστρεφέες ἑνὸς αὐχένος ἐκπεφυυῖαι
κρατὶ δἐπ ἀμφίφαλον κυνέην θέτο τετραφάληρον
ὀξέα τῆλε δὲ χαλκὸς ἀπ αὐτόφιν οὐρανὸν εἴσω
λάμπ ἐπὶ δἐγδούπησαν Ἀθηναίη τε καὶ Ἥρη
τιμῶσαι βασιλῆα πολυχρύσοιο Μυκήνης
φθὰν δὲ μέγ ἱππήων ἐπὶ τάφρῳ κοσμηθέντες
ἱππῆες δὀλίγον μετεκίαθον ἐν δὲ κυδοιμὸν
ὦρσε κακὸν Κρονίδης κατὰ δὑψόθεν ἧκεν ἐέρσας
αἵματι μυδαλέας ἐξ αἰθέρος οὕνεκ ἔμελλε
πολλὰς ἰφθίμους κεφαλὰς Ἄϊδι προϊάψειν
Ἕκτορά τἀμφὶ μέγαν καὶ ἀμύμονα Πουλυδάμαντα
Αἰνείαν θὃς Τρωσὶ θεὸς ὣς τίετο δήμῳ
τρεῖς τἈντηνορίδας Πόλυβον καὶ Ἀγήνορα δῖον
ἠΐθεόν τἈκάμαντ ἐπιείκελον ἀθανάτοισιν
Ἕκτωρ δἐν πρώτοισι φέρ ἀσπίδα πάντοσ ἐΐσην
οἷος δἐκ νεφέων ἀναφαίνεται οὔλιος ἀστὴρ
παμφαίνων τοτὲ δαὖτις ἔδυ νέφεα σκιόεντα
ὣς Ἕκτωρ ὁτὲ μέν τε μετὰ πρώτοισι φάνεσκεν
ἄλλοτε δἐν πυμάτοισι κελεύων πᾶς δἄρα χαλκῷ
λάμφ ὥς τε στεροπὴ πατρὸς Διὸς αἰγιόχοιο
οἳ δὥς τἀμητῆρες ἐναντίοι ἀλλήλοισιν
ὄγμον ἐλαύνωσιν ἀνδρὸς μάκαρος κατ ἄρουραν
πυρῶν ἢ κριθῶν τὰ δὲ δράγματα ταρφέα πίπτει
ἴσας δὑσμίνη κεφαλὰς ἔχεν οἳ δὲ λύκοι ὣς
θῦνον Ἔρις δἄρ ἔχαιρε πολύστονος εἰσορόωσα
οἴη γάρ ῥα θεῶν παρετύγχανε μαρναμένοισιν
οἳ δἄλλοι οὔ σφιν πάρεσαν θεοί ἀλλὰ ἕκηλοι
σφοῖσιν ἐνὶ μεγάροισι καθήατο ἧχι ἑκάστῳ
δώματα καλὰ τέτυκτο κατὰ πτύχας Οὐλύμποιο
πάντες δᾐτιόωντο κελαινεφέα Κρονίωνα
οὕνεκ ἄρα Τρώεσσιν ἐβούλετο κῦδος ὀρέξαι
τῶν μὲν ἄρ οὐκ ἀλέγιζε πατήρ ὃ δὲ νόσφι λιασθεὶς
τῶν ἄλλων ἀπάνευθε καθέζετο κύδεϊ γαίων
χαλκοῦ τε στεροπήν ὀλλύντάς τὀλλυμένους τε
ἦμος δὲ δρυτόμος περ ἀνὴρ ὁπλίσσατο δεῖπνον
οὔρεος ἐν βήσσῃσιν ἐπεί τἐκορέσσατο χεῖρας
τάμνων δένδρεα μακρά ἅδος τέ μιν ἵκετο θυμόν
σίτου τε γλυκεροῖο περὶ φρένας ἵμερος αἱρεῖ
τῆμος σφῇ ἀρετῇ Δαναοὶ ῥήξαντο φάλαγγας
κεκλόμενοι ἑτάροισι κατὰ στίχας ἐν δἈγαμέμνων
πρῶτος ὄρουσ ἕλε δἄνδρα Βιάνορα ποιμένα λαῶν
αὐτόν ἔπειτα δἑταῖρον Ὀϊλῆα πλήξιππον
ἤτοι ὅ γἐξ ἵππων κατεπάλμενος ἀντίος ἔστη
τὸν δἰθὺς μεμαῶτα μετώπιον ὀξέϊ δουρὶ
νύξ οὐδὲ στεφάνη δόρυ οἱ σχέθε χαλκοβάρεια
ἀλλὰ δι αὐτῆς ἦλθε καὶ ὀστέου ἐγκέφαλος δὲ
καὶ τοὺς μὲν λίπεν αὖθι ἄναξ ἀνδρῶν Ἀγαμέμνων
στήθεσι παμφαίνοντας ἐπεὶ περίδυσε χιτῶνας
αὐτὰρ ὃ βῆ Ἶσόν τε καὶ Ἄντιφον ἐξεναρίξων
υἷε δύω Πριάμοιο νόθον καὶ γνήσιον ἄμφω
εἰν ἑνὶ δίφρῳ ἐόντας ὃ μὲν νόθος ἡνιόχευεν
Ἄντιφος αὖ παρέβασκε περικλυτός ὥ ποτ Ἀχιλλεὺς
Ἴδης ἐν κνημοῖσι δίδη μόσχοισι λύγοισι
ποιμαίνοντ ἐπ ὄεσσι λαβών καὶ ἔλυσεν ἀποίνων
δὴ τότε γἈτρεΐδης εὐρὺ κρείων Ἀγαμέμνων
τὸν μὲν ὑπὲρ μαζοῖο κατὰ στῆθος βάλε δουρί
Ἄντιφον αὖ παρὰ οὖς ἔλασε ξίφει ἐκ δἔβαλ ἵππων
σπερχόμενος δἀπὸ τοῖιν ἐσύλα τεύχεα καλὰ
γιγνώσκων καὶ γάρ σφε πάρος παρὰ νηυσὶ θοῇσιν
εἶδεν ὅτ ἐξ Ἴδης ἄγαγεν πόδας ὠκὺς Ἀχιλλεύς
ὡς δὲ λέων ἐλάφοιο ταχείης νήπια τέκνα
ῥηϊδίως συνέαξε λαβὼν κρατεροῖσιν ὀδοῦσιν
ἐλθὼν εἰς εὐνήν ἁπαλόν τέ σφἦτορ ἀπηύρα
ἣ δεἴ πέρ τε τύχῃσι μάλα σχεδόν οὐ δύναταί σφι
χραισμεῖν αὐτὴν γάρ μιν ὑπὸ τρόμος αἰνὸς ἱκάνει
καρπαλίμως δἤϊξε διὰ δρυμὰ πυκνὰ καὶ ὕλην
σπεύδουσ ἱδρώουσα κραταιοῦ θηρὸς ὑφ ὁρμῆς
ὣς ἄρα τοῖς οὔ τις δύνατο χραισμῆσαι ὄλεθρον
Τρώων ἀλλὰ καὶ αὐτοὶ ὑπ Ἀργείοισι φέβοντο
αὐτὰρ ὃ Πείσανδρόν τε καὶ Ἱππόλοχον μενεχάρμην
υἱέας Ἀντιμάχοιο δαΐφρονος ὅς ῥα μάλιστα
χρυσὸν Ἀλεξάνδροιο δεδεγμένος ἀγλαὰ δῶρα
οὐκ εἴασχ Ἑλένην δόμεναι ξανθῷ Μενελάῳ
τοῦ περ δὴ δύο παῖδε λάβε κρείων Ἀγαμέμνων
εἰν ἑνὶ δίφρῳ ἐόντας ὁμοῦ δἔχον ὠκέας ἵππους
τὼ δὲ κυκηθήτην ὃ δἐναντίον ὦρτο λέων ὣς
Ἀτρεΐδης τὼ δαὖττ ἐκ δίφρου γουναζέσθην
πολλὰ δἐν Ἀντιμάχοιο δόμοις κειμήλια κεῖται
εἰ νῶϊ ζωοὺς πεπύθοιτ ἐπὶ νηυσὶν Ἀχαιῶν
ὣς τώ γε κλαίοντε προσαυδήτην βασιλῆα
μειλιχίοις ἐπέεσσιν ἀμείλικτον δὄπ ἄκουσαν
ὅς ποτ ἐνὶ Τρώων ἀγορῇ Μενέλαον ἄνωγεν
ἀγγελίην ἐλθόντα σὺν ἀντιθέῳ Ὀδυσῆϊ
αὖθι κατακτεῖναι μηδ ἐξέμεν ἂψ ἐς Ἀχαιούς
νῦν μὲν δὴ τοῦ πατρὸς ἀεικέα τίσετε λώβην
ἦ καὶ Πείσανδρον μὲν ἀφ ἵππων ὦσε χαμᾶζε
δουρὶ βαλὼν πρὸς στῆθος ὃ δὕπτιος οὔδει ἐρείσθη
Ἱππόλοχος δἀπόρουσε τὸν αὖ χαμαὶ ἐξενάριξε
χεῖρας ἀπὸ ξίφεϊ τμήξας ἀπό ταὐχένα κόψας
ὅλμον δὣς ἔσσευε κυλίνδεσθαι δι ὁμίλου
τοὺς μὲν ἔασ ὃ δὅθι πλεῖσται κλονέοντο φάλαγγες
τῇ ῥἐνόρουσ ἅμα δἄλλοι ἐϋκνήμιδες Ἀχαιοί
πεζοὶ μὲν πεζοὺς ὄλεκον φεύγοντας ἀνάγκῃ
ἱππεῖς δἱππῆας ὑπὸ δέ σφισιν ὦρτο κονίη
ἐκ πεδίου τὴν ὦρσαν ἐρίγδουποι πόδες ἵππων
χαλκῷ δηϊόωντες ἀτὰρ κρείων Ἀγαμέμνων
αἰὲν ἀποκτείνων ἕπετ Ἀργείοισι κελεύων
ὡς δὅτε πῦρ ἀΐδηλον ἐν ἀξύλῳ ἐμπέσῃ ὕλῃ
πάντῃ τεἰλυφόων ἄνεμος φέρει οἳ δέ τε θάμνοι
πρόρριζοι πίπτουσιν ἐπειγόμενοι πυρὸς ὁρμῇ
ὣς ἄρ ὑπ Ἀτρεΐδῃ Ἀγαμέμνονι πῖπτε κάρηνα
Τρώων φευγόντων πολλοὶ δἐριαύχενες ἵπποι
κείν ὄχεα κροτάλιζον ἀνὰ πτολέμοιο γεφύρας
ἡνιόχους ποθέοντες ἀμύμονας οἳ δἐπὶ γαίῃ
κείατο γύπεσσιν πολὺ φίλτεροι ἢ ἀλόχοισιν
Ἕκτορα δἐκ βελέων ὕπαγε Ζεὺς ἔκ τε κονίης
ἔκ τἀνδροκτασίης ἔκ θαἵματος ἔκ τε κυδοιμοῦ
Ἀτρεΐδης δἕπετο σφεδανὸν Δαναοῖσι κελεύων
οἳ δὲ παρ Ἴλου σῆμα παλαιοῦ Δαρδανίδαο
μέσσον κὰπ πεδίον παρ ἐρινεὸν ἐσσεύοντο
ἱέμενοι πόλιος ὃ δὲ κεκλήγων ἕπετ αἰεὶ
Ἀτρεΐδης λύθρῳ δὲ παλάσσετο χεῖρας ἀάπτους
ἀλλ ὅτε δὴ Σκαιάς τε πύλας καὶ φηγὸν ἵκοντο
ἔνθ ἄρα δὴ ἵσταντο καὶ ἀλλήλους ἀνέμιμνον
οἳ δἔτι κὰμ μέσσον πεδίον φοβέοντο βόες ὥς
ἅς τε λέων ἐφόβησε μολὼν ἐν νυκτὸς ἀμολγῷ
πάσας τῇ δέ τἰῇ ἀναφαίνεται αἰπὺς ὄλεθρος
ὣς τοὺς Ἀτρεΐδης ἔφεπε κρείων Ἀγαμέμνων
αἰὲν ἀποκτείνων τὸν ὀπίστατον οἳ δἐφέβοντο
πολλοὶ δὲ πρηνεῖς τε καὶ ὕπτιοι ἔκπεσον ἵππων
ἀλλ ὅτε δὴ τάχ ἔμελλεν ὑπὸ πτόλιν αἰπύ τε τεῖχος
ἵξεσθαι τότε δή ῥα πατὴρ ἀνδρῶν τε θεῶν τε
Ἴδης ἐν κορυφῇσι καθέζετο πιδηέσσης
οὐρανόθεν καταβάς ἔχε δἀστεροπὴν μετὰ χερσίν
βάσκ ἴθι Ἶρι ταχεῖα τὸν Ἕκτορι μῦθον ἐνίσπες
ὄφρ ἂν μέν κεν ὁρᾷ Ἀγαμέμνονα ποιμένα λαῶν
θύνοντ ἐν προμάχοισιν ἐναίροντα στίχας ἀνδρῶν
τόφρ ἀναχωρείτω τὸν δἄλλον λαὸν ἀνώχθω
αὐτὰρ ἐπεί κἢ δουρὶ τυπεὶς ἢ βλήμενος ἰῷ
εἰς ἵππους ἅλεται τότε οἱ κράτος ἐγγυαλίξω
κτείνειν εἰς ὅ κε νῆας ἐϋσσέλμους ἀφίκηται
ἑσταότ ἔν θἵπποισι καὶ ἅρμασι κολλητοῖσιν
Ζεύς με πατὴρ προέηκε τεῒν τάδε μυθήσασθαι
ὄφρ ἂν μέν κεν ὁρᾷς Ἀγαμέμνονα ποιμένα λαῶν
τόφρ ὑπόεικε μάχης τὸν δἄλλον λαὸν ἄνωχθι
εἰς ἵππους ἅλεται τότε τοι κράτος ἐγγυαλίξει
κτείνειν εἰς ὅ κε νῆας ἐϋσσέλμους ἀφίκηαι
Ἕκτωρ δἐξ ὀχέων σὺν τεύχεσιν ἆλτο χαμᾶζε
ἀρτύνθη δὲ μάχη στὰν δἀντίοι ἐν δἈγαμέμνων
πρῶτος ὄρουσ ἔθελεν δὲ πολὺ προμάχεσθαι ἁπάντων
ὅς τις δὴ πρῶτος Ἀγαμέμνονος ἀντίον ἦλθεν
ἢ αὐτῶν Τρώων ἠὲ κλειτῶν ἐπικούρων
Ἰφιδάμας Ἀντηνορίδης ἠΰς τε μέγας τε
ὃς τράφη ἐν Θρῄκῃ ἐριβώλακι μητέρι μήλων
Κισσῆς τόν γἔθρεψε δόμοις ἔνι τυτθὸν ἐόντα
μητροπάτωρ ὃς τίκτε Θεανὼ καλλιπάρῃον
αὐτὰρ ἐπεί ῥἥβης ἐρικυδέος ἵκετο μέτρον
γήμας δἐκ θαλάμοιο μετὰ κλέος ἵκετ Ἀχαιῶν
σὺν δυοκαίδεκα νηυσὶ κορωνίσιν αἵ οἱ ἕποντο
τὰς μὲν ἔπειτ ἐν Περκώτῃ λίπε νῆας ἐΐσας
αὐτὰρ ὃ πεζὸς ἐὼν ἐς Ἴλιον εἰληλούθει
Ἰφιδάμας δὲ κατὰ ζώνην θώρηκος ἔνερθε
οὐδ ἔτορε ζωστῆρα παναίολον ἀλλὰ πολὺ πρὶν
ἀργύρῳ ἀντομένη μόλιβος ὣς ἐτράπετ αἰχμή
καὶ τό γε χειρὶ λαβὼν εὐρὺ κρείων Ἀγαμέμνων
ἕλκ ἐπὶ οἷ μεμαὼς ὥς τε λίς ἐκ δἄρα χειρὸς
σπάσσατο τὸν δἄορι πλῆξ αὐχένα λῦσε δὲ γυῖα
ὣς ὃ μὲν αὖθι πεσὼν κοιμήσατο χάλκεον ὕπνον
οἰκτρὸς ἀπὸ μνηστῆς ἀλόχου ἀστοῖσιν ἀρήγων
κουριδίης ἧς οὔ τι χάριν ἴδε πολλὰ δἔδωκε
πρῶθ ἑκατὸν βοῦς δῶκεν ἔπειτα δὲ χίλι ὑπέστη
αἶγας ὁμοῦ καὶ ὄϊς τά οἱ ἄσπετα ποιμαίνοντο
δὴ τότε γἈτρεΐδης Ἀγαμέμνων ἐξενάριξε
βῆ δὲ φέρων ἀν ὅμιλον Ἀχαιῶν τεύχεα καλά
τὸν δὡς οὖν ἐνόησε Κόων ἀριδείκετος ἀνδρῶν
πρεσβυγενὴς Ἀντηνορίδης κρατερόν ῥά ἑ πένθος
ὀφθαλμοὺς ἐκάλυψε κασιγνήτοιο πεσόντος
στῆ δεὐρὰξ σὺν δουρὶ λαθὼν Ἀγαμέμνονα δῖον
νύξε δέ μιν κατὰ χεῖρα μέσην ἀγκῶνος ἔνερθε
ἀντικρὺ δὲ διέσχε φαεινοῦ δουρὸς ἀκωκή
ῥίγησέν τἄρ ἔπειτα ἄναξ ἀνδρῶν Ἀγαμέμνων
ἀλλ οὐδ ὧς ἀπέληγε μάχης ἠδὲ πτολέμοιο
ἀλλ ἐπόρουσε Κόωνι ἔχων ἀνεμοτρεφὲς ἔγχος
ἤτοι ὃ Ἰφιδάμαντα κασίγνητον καὶ ὄπατρον
ἕλκε ποδὸς μεμαώς καὶ ἀΰτει πάντας ἀρίστους
τὸν δἕλκοντ ἀν ὅμιλον ὑπ ἀσπίδος ὀμφαλοέσσης
τοῖο δἐπ Ἰφιδάμαντι κάρη ἀπέκοψε παραστάς
ἔνθ Ἀντήνορος υἷες ὑπ Ἀτρεΐδῃ βασιλῆϊ
πότμον ἀναπλήσαντες ἔδυν δόμον Ἄϊδος εἴσω
αὐτὰρ ὃ τῶν ἄλλων ἐπεπωλεῖτο στίχας ἀνδρῶν
ἔγχεΐ τἄορί τε μεγάλοισί τε χερμαδίοισιν
ὄφρά οἱ αἷμ ἔτι θερμὸν ἀνήνοθεν ἐξ ὠτειλῆς
αὐτὰρ ἐπεὶ τὸ μὲν ἕλκος ἐτέρσετο παύσατο δαἷμα
ὀξεῖαι δὀδύναι δῦνον μένος Ἀτρεΐδαο
ὡς δὅτ ἂν ὠδίνουσαν ἔχῃ βέλος ὀξὺ γυναῖκα
δριμύ τό τε προϊεῖσι μογοστόκοι Εἰλείθυιαι
Ἥρης θυγατέρες πικρὰς ὠδῖνας ἔχουσαι
ὣς ὀξεῖ ὀδύναι δῦνον μένος Ἀτρεΐδαο
ἐς δίφρον δἀνόρουσε καὶ ἡνιόχῳ ἐπέτελλε
νηυσὶν ἔπι γλαφυρῇσιν ἐλαυνέμεν ἤχθετο γὰρ κῆρ
ὑμεῖς μὲν νῦν νηυσὶν ἀμύνετε ποντοπόροισι
φύλοπιν ἀργαλέην ἐπεὶ οὐκ ἐμὲ μητίετα Ζεὺς
εἴασε Τρώεσσι πανημέριον πολεμίζειν
ὣς ἔφαθ ἡνίοχος δἵμασεν καλλίτριχας ἵππους
νῆας ἔπι γλαφυράς τὼ δοὐκ ἀέκοντε πετέσθην
τειρόμενον βασιλῆα μάχης ἀπάνευθε φέροντες
Ἕκτωρ δὡς ἐνόησ Ἀγαμέμνονα νόσφι κιόντα
οἴχετ ἀνὴρ ὤριστος ἐμοὶ δὲ μέγ εὖχος ἔδωκε
Ζεὺς Κρονίδης ἀλλ ἰθὺς ἐλαύνετε μώνυχας ἵππους
ἰφθίμων Δαναῶν ἵν ὑπέρτερον εὖχος ἄρησθε
ὡς δὅτε πού τις θηρητὴρ κύνας ἀργιόδοντας
σεύῃ ἐπ ἀγροτέρῳ συῒ καπρίῳ ἠὲ λέοντι
ὣς ἐπ Ἀχαιοῖσιν σεῦε Τρῶας μεγαθύμους
Ἕκτωρ Πριαμίδης βροτολοιγῷ ἶσος Ἄρηϊ
αὐτὸς δἐν πρώτοισι μέγα φρονέων ἐβεβήκει
ἐν δἔπεσ ὑσμίνῃ ὑπεραέϊ ἶσος ἀέλλῃ
ἥ τε καθαλλομένη ἰοειδέα πόντον ὀρίνει
ἔνθα τίνα πρῶτον τίνα δὕστατον ἐξενάριξεν
Ἀσαῖον μὲν πρῶτα καὶ Αὐτόνοον καὶ Ὀπίτην
καὶ Δόλοπα Κλυτίδην καὶ Ὀφέλτιον ἠδ Ἀγέλαον
τοὺς ἄρ ὅ γἡγεμόνας Δαναῶν ἕλεν αὐτὰρ ἔπειτα
πληθύν ὡς ὁπότε νέφεα Ζέφυρος στυφελίξῃ
ἀργεστᾶο Νότοιο βαθείῃ λαίλαπι τύπτων
πολλὸν δὲ τρόφι κῦμα κυλίνδεται ὑψόσε δἄχνη
ὣς ἄρα πυκνὰ καρήαθ ὑφ Ἕκτορι δάμνατο λαῶν
καί νύ κεν ἐν νήεσσι πέσον φεύγοντες Ἀχαιοί
εἰ μὴ Τυδεΐδῃ Διομήδεϊ κέκλετ Ὀδυσσεύς
Τυδεΐδη τί παθόντε λελάσμεθα θούριδος ἀλκῆς
ἀλλ ἄγε δεῦρο πέπον παρ ἔμ ἵσταο δὴ γὰρ ἔλεγχος
ἔσσεται εἴ κεν νῆας ἕλῃ κορυθαίολος Ἕκτωρ
τὸν δἀπαμειβόμενος προσέφη κρατερὸς Διομήδης
ἤτοι ἐγὼ μενέω καὶ τλήσομαι ἀλλὰ μίνυνθα
Τρωσὶν δὴ βόλεται δοῦναι κράτος ἠέ περ ἡμῖν
ἦ καὶ Θυμβραῖον μὲν ἀφ ἵππων ὦσε χαμᾶζε
δουρὶ βαλὼν κατὰ μαζὸν ἀριστερόν αὐτὰρ Ὀδυσσεὺς
ἀντίθεον θεράποντα Μολίονα τοῖο ἄνακτος
τοὺς μὲν ἔπειτ εἴασαν ἐπεὶ πολέμου ἀπέπαυσαν
τὼ δἀν ὅμιλον ἰόντε κυδοίμεον ὡς ὅτε κάπρω
ἐν κυσὶ θηρευτῇσι μέγα φρονέοντε πέσητον
ὣς ὄλεκον Τρῶας πάλιν ὀρμένω αὐτὰρ Ἀχαιοὶ
ἀσπασίως φεύγοντες ἀνέπνεον Ἕκτορα δῖον
ἔνθ ἑλέτην δίφρόν τε καὶ ἀνέρε δήμου ἀρίστω
τοὺς μὲν Τυδεΐδης δουρικλειτὸς Διομήδης
θυμοῦ καὶ ψυχῆς κεκαδὼν κλυτὰ τεύχε ἀπηύρα
Ἱππόδαμον δὈδυσεὺς καὶ Ὑπείροχον ἐξενάριξεν
ἔνθά σφιν κατὰ ἶσα μάχην ἐτάνυσσε Κρονίων
ἐξ Ἴδης καθορῶν τοὶ δἀλλήλους ἐνάριζον
ἤτοι Τυδέος υἱὸς Ἀγάστροφον οὔτασε δουρὶ
Παιονίδην ἥρωα κατ ἰσχίον οὐ δέ οἱ ἵπποι
ἐγγὺς ἔσαν προφυγεῖν ἀάσατο δὲ μέγα θυμῷ
τοὺς μὲν γὰρ θεράπων ἀπάνευθ ἔχεν αὐτὰρ ὃ πεζὸς
Ἕκτωρ δὀξὺ νόησε κατὰ στίχας ὦρτο δἐπ αὐτοὺς
τὸν δὲ ἰδὼν ῥίγησε βοὴν ἀγαθὸς Διομήδης
νῶϊν δὴ τόδε πῆμα κυλίνδεται ὄβριμος Ἕκτωρ
καὶ βάλεν οὐδ ἀφάμαρτε τιτυσκόμενος κεφαλῆφιν
ἄκρην κὰκ κόρυθα πλάγχθη δἀπὸ χαλκόφι χαλκός
οὐδ ἵκετο χρόα καλόν ἐρύκακε γὰρ τρυφάλεια
τρίπτυχος αὐλῶπις τήν οἱ πόρε Φοῖβος Ἀπόλλων
Ἕκτωρ δὦκ ἀπέλεθρον ἀνέδραμε μίκτο δὁμίλῳ
στῆ δὲ γνὺξ ἐριπὼν καὶ ἐρείσατο χειρὶ παχείῃ
γαίης ἀμφὶ δὲ ὄσσε κελαινὴ νὺξ ἐκάλυψεν
ὄφρα δὲ Τυδεΐδης μετὰ δούρατος ᾤχετ ἐρωὴν
τῆλε διὰ προμάχων ὅθι οἱ καταείσατο γαίης
τόφρ Ἕκτωρ ἔμπνυτο καὶ ἂψ ἐς δίφρον ὀρούσας
ἐξέλασ ἐς πληθύν καὶ ἀλεύατο κῆρα μέλαιναν
δουρὶ δἐπαΐσσων προσέφη κρατερὸς Διομήδης
ἦ καὶ Παιονίδην δουρὶ κλυτὸν ἐξενάριζεν
αὐτὰρ Ἀλέξανδρος Ἑλένης πόσις ἠϋκόμοιο
Τυδεΐδῃ ἔπι τόξα τιταίνετο ποιμένι λαῶν
στήλῃ κεκλιμένος ἀνδροκμήτῳ ἐπὶ τύμβῳ
Ἴλου Δαρδανίδαο παλαιοῦ δημογέροντος
ἤτοι ὃ μὲν θώρηκα Ἀγαστρόφου ἰφθίμοιο
αἴνυτ ἀπὸ στήθεσφι παναίολον ἀσπίδα τὤμων
καὶ κόρυθα βριαρήν ὃ δὲ τόξου πῆχυν ἄνελκε
καὶ βάλεν οὐδ ἄρα μιν ἅλιον βέλος ἔκφυγε χειρός
ταρσὸν δεξιτεροῖο ποδός διὰ δἀμπερὲς ἰὸς
ἐν γαίῃ κατέπηκτο ὃ δὲ μάλα ἡδὺ γελάσσας
νείατον ἐς κενεῶνα βαλὼν ἐκ θυμὸν ἑλέσθαι
οὕτω κεν καὶ Τρῶες ἀνέπνευσαν κακότητος
οἵ τέ σε πεφρίκασι λέονθ ὡς μηκάδες αἶγες
τὸν δοὐ ταρβήσας προσέφη κρατερὸς Διομήδης
τοξότα λωβητὴρ κέρᾳ ἀγλαὲ παρθενοπῖπα
οὐκ ἄν τοι χραίσμῃσι βιὸς καὶ ταρφέες ἰοί
οὐκ ἀλέγω ὡς εἴ με γυνὴ βάλοι ἢ πάϊς ἄφρων
κωφὸν γὰρ βέλος ἀνδρὸς ἀνάλκιδος οὐτιδανοῖο
ἦ τἄλλως ὑπ ἐμεῖο καὶ εἴ κὀλίγον περ ἐπαύρῃ
ὀξὺ βέλος πέλεται καὶ ἀκήριον αἶψα τίθησι
τοῦ δὲ γυναικὸς μέν τἀμφίδρυφοί εἰσι παρειαί
παῖδες δὀρφανικοί ὃ δέ θαἵματι γαῖαν ἐρεύθων
πύθεται οἰωνοὶ δὲ περὶ πλέες ἠὲ γυναῖκες
ὣς φάτο τοῦ δὈδυσεὺς δουρικλυτὸς ἐγγύθεν ἐλθὼν
ἔστη πρόσθ ὃ δὄπισθε καθεζόμενος βέλος ὠκὺ
ἐκ ποδὸς ἕλκ ὀδύνη δὲ διὰ χροὸς ἦλθ ἀλεγεινή
οἰώθη δὈδυσεὺς δουρὶ κλυτός οὐδέ τις αὐτῷ
Ἀργείων παρέμεινεν ἐπεὶ φόβος ἔλλαβε πάντας
ὤ μοι ἐγὼ τί πάθω μέγα μὲν κακὸν αἴ κε φέβωμαι
πληθὺν ταρβήσας τὸ δὲ ῥίγιον αἴ κεν ἁλώω
μοῦνος τοὺς δἄλλους Δαναοὺς ἐφόβησε Κρονίων
οἶδα γὰρ ὅττι κακοὶ μὲν ἀποίχονται πολέμοιο
ἑστάμεναι κρατερῶς ἤ τἔβλητ ἤ τἔβαλ ἄλλον
ἔλσαν δἐν μέσσοισι μετὰ σφίσι πῆμα τιθέντες
ὡς δὅτε κάπριον ἀμφὶ κύνες θαλεροί ταἰζηοὶ
σεύωνται ὃ δέ τεἶσι βαθείης ἐκ ξυλόχοιο
θήγων λευκὸν ὀδόντα μετὰ γναμπτῇσι γένυσσιν
ἀμφὶ δέ τἀΐσσονται ὑπαὶ δέ τε κόμπος ὀδόντων
γίγνεται οἳ δὲ μένουσιν ἄφαρ δεινόν περ ἐόντα
ὥς ῥα τότ ἀμφ Ὀδυσῆα Διῒ φίλον ἐσσεύοντο
Τρῶες ὃ δὲ πρῶτον μὲν ἀμύμονα Δηϊοπίτην
οὔτασεν ὦμον ὕπερθεν ἐπάλμενος ὀξέϊ δουρί
αὐτὰρ ἔπειτα Θόωνα καὶ Ἔννομον ἐξενάριξε
Χερσιδάμαντα δἔπειτα καθ ἵππων ἀΐξαντα
δουρὶ κατὰ πρότμησιν ὑπ ἀσπίδος ὀμφαλοέσσης
νύξεν ὃ δἐν κονίῃσι πεσὼν ἕλε γαῖαν ἀγοστῷ
τοὺς μὲν ἔασ ὃ δἄρ Ἱππασίδην Χάροπ οὔτασε δουρὶ
αὐτοκασίγνητον εὐηφενέος Σώκοιο
τῷ δἐπαλεξήσων Σῶκος κίεν ἰσόθεος φώς
στῆ δὲ μάλ ἐγγὺς ἰὼν καί μιν πρὸς μῦθον ἔειπεν
ὦ Ὀδυσεῦ πολύαινε δόλων ἆτ ἠδὲ πόνοιο
σήμερον ἢ δοιοῖσιν ἐπεύξεαι Ἱππασίδῃσι
τοιώδ ἄνδρε κατακτείνας καὶ τεύχε ἀπούρας
ἤ κεν ἐμῷ ὑπὸ δουρὶ τυπεὶς ἀπὸ θυμὸν ὀλέσσῃς
πάντα δἀπὸ πλευρῶν χρόα ἔργαθεν οὐδ ἔτ ἔασε
Παλλὰς Ἀθηναίη μιχθήμεναι ἔγκασι φωτός
γνῶ δὈδυσεὺς ὅ οἱ οὔ τι τέλος κατακαίριον ἦλθεν
ἂψ δἀναχωρήσας Σῶκον πρὸς μῦθον ἔειπεν
ἆ δείλ ἦ μάλα δή σε κιχάνεται αἰπὺς ὄλεθρος
ἤτοι μέν ῥἔμ ἔπαυσας ἐπὶ Τρώεσσι μάχεσθαι
σοὶ δἐγὼ ἐνθάδε φημὶ φόνον καὶ κῆρα μέλαιναν
ἤματι τῷδ ἔσσεσθαι ἐμῷ δὑπὸ δουρὶ δαμέντα
ἦ καὶ ὃ μὲν φύγαδ αὖτις ὑποστρέψας ἐβεβήκει
δούπησεν δὲ πεσών ὃ δἐπεύξατο δῖος Ὀδυσσεύς
ὦ Σῶχ Ἱππάσου υἱὲ δαΐφρονος ἱπποδάμοιο
φθῆ σε τέλος θανάτοιο κιχήμενον οὐδ ὑπάλυξας
ἆ δείλ οὐ μὲν σοί γε πατὴρ καὶ πότνια μήτηρ
ὄσσε καθαιρήσουσι θανόντι περ ἀλλ οἰωνοὶ
ὠμησταὶ ἐρύουσι περὶ πτερὰ πυκνὰ βαλόντες
αὐτὰρ ἔμ εἴ κε θάνω κτεριοῦσί γε δῖοι Ἀχαιοί
ὣς εἰπὼν Σώκοιο δαΐφρονος ὄβριμον ἔγχος
ἔξω τε χροὸς ἕλκε καὶ ἀσπίδος ὀμφαλοέσσης
αἷμα δέ οἱ σπασθέντος ἀνέσσυτο κῆδε δὲ θυμόν
Τρῶες δὲ μεγάθυμοι ὅπως ἴδον αἷμ Ὀδυσῆος
αὐτὰρ ὅ γἐξοπίσω ἀνεχάζετο αὖε δἑταίρους
τρὶς μὲν ἔπειτ ἤϋσεν ὅσον κεφαλὴ χάδε φωτός
αἶψα δἄρ Αἴαντα προσεφώνεεν ἐγγὺς ἐόντα
ἀμφί μὈδυσσῆος ταλασίφρονος ἵκετ ἀϋτὴ
τῷ ἰκέλη ὡς εἴ ἑ βιῴατο μοῦνον ἐόντα
Τρῶες ἀποτμήξαντες ἐνὶ κρατερῇ ὑσμίνῃ
ἀλλ ἴομεν καθ ὅμιλον ἀλεξέμεναι γὰρ ἄμεινον
δείδω μή τι πάθῃσιν ἐνὶ Τρώεσσι μονωθεὶς
ἐσθλὸς ἐών μεγάλη δὲ ποθὴ Δαναοῖσι γένηται
εὗρον ἔπειτ Ὀδυσῆα Διῒ φίλον ἀμφὶ δἄρ αὐτὸν
Τρῶες ἕπονθ ὡς εἴ τε δαφοινοὶ θῶες ὄρεσφιν
ἀμφ ἔλαφον κεραὸν βεβλημένον ὅν τἔβαλ ἀνὴρ
ἰῷ ἀπὸ νευρῆς τὸν μέν τἤλυξε πόδεσσι
φεύγων ὄφρ αἷμα λιαρὸν καὶ γούνατ ὀρώρῃ
αὐτὰρ ἐπεὶ δὴ τόν γε δαμάσσεται ὠκὺς ὀϊστός
ὠμοφάγοι μιν θῶες ἐν οὔρεσι δαρδάπτουσιν
ἐν νέμεϊ σκιερῷ ἐπί τε λῖν ἤγαγε δαίμων
σίντην θῶες μέν τε διέτρεσαν αὐτὰρ ὃ δάπτει
ὥς ῥα τότ ἀμφ Ὀδυσῆα δαΐφρονα ποικιλομήτην
Τρῶες ἕπον πολλοί τε καὶ ἄλκιμοι αὐτὰρ ὅ γἥρως
ἀΐσσων ᾧ ἔγχει ἀμύνετο νηλεὲς ἦμαρ
στῆ δὲ παρέξ Τρῶες δὲ διέτρεσαν ἄλλυδις ἄλλος
ἤτοι τὸν Μενέλαος ἀρήϊος ἔξαγ ὁμίλου
χειρὸς ἔχων εἷος θεράπων σχεδὸν ἤλασεν ἵππους
Αἴας δὲ Τρώεσσιν ἐπάλμενος εἷλε Δόρυκλον
Πριαμίδην νόθον υἱόν ἔπειτα δὲ Πάνδοκον οὖτα
οὖτα δὲ Λύσανδρον καὶ Πύρασον ἠδὲ Πυλάρτην
ὡς δὁπότε πλήθων ποταμὸς πεδίον δὲ κάτεισι
χειμάρρους κατ ὄρεσφιν ὀπαζόμενος Διὸς ὄμβρῳ
πολλὰς δὲ δρῦς ἀζαλέας πολλὰς δέ τε πεύκας
ἐσφέρεται πολλὸν δέ τἀφυσγετὸν εἰς ἅλα βάλλει
ὣς ἔφεπε κλονέων πεδίον τότε φαίδιμος Αἴας
δαΐζων ἵππους τε καὶ ἀνέρας οὐδέ πω Ἕκτωρ
πεύθετ ἐπεί ῥα μάχης ἐπ ἀριστερὰ μάρνατο πάσης
ὄχθας πὰρ ποταμοῖο Σκαμάνδρου τῇ ῥα μάλιστα
ἀνδρῶν πῖπτε κάρηνα βοὴ δἄσβεστος ὀρώρει
Νέστορά τἀμφὶ μέγαν καὶ ἀρήϊον Ἰδομενῆα
Ἕκτωρ μὲν μετὰ τοῖσιν ὁμίλει μέρμερα ῥέζων
ἔγχεΐ θἱπποσύνῃ τε νέων δἀλάπαζε φάλαγγας
οὐδ ἄν πω χάζοντο κελεύθου δῖοι Ἀχαιοὶ
εἰ μὴ Ἀλέξανδρος Ἑλένης πόσις ἠϋκόμοιο
παῦσεν ἀριστεύοντα Μαχάονα ποιμένα λαῶν
ἰῷ τριγλώχινι βαλὼν κατὰ δεξιὸν ὦμον
τῷ ῥα περίδεισαν μένεα πνείοντες Ἀχαιοὶ
αὐτίκα δἸδομενεὺς προσεφώνεε Νέστορα δῖον
ἄγρει σῶν ὀχέων ἐπιβήσεο πὰρ δὲ Μαχάων
βαινέτω ἐς νῆας δὲ τάχιστ ἔχε μώνυχας ἵππους
ἰητρὸς γὰρ ἀνὴρ πολλῶν ἀντάξιος ἄλλων
ἰούς τἐκτάμνειν ἐπί τἤπια φάρμακα πάσσειν
αὐτίκα δὧν ὀχέων ἐπεβήσετο πὰρ δὲ Μαχάων
βαῖν Ἀσκληπιοῦ υἱὸς ἀμύμονος ἰητῆρος
νῆας ἔπι γλαφυράς τῇ γὰρ φίλον ἔπλετο θυμῷ
Κεβριόνης δὲ Τρῶας ὀρινομένους ἐνόησεν
Ἕκτορι παρβεβαώς καί μιν πρὸς μῦθον ἔειπεν
Ἕκτορ νῶϊ μὲν ἐνθάδ ὁμιλέομεν Δαναοῖσιν
ἐσχατιῇ πολέμοιο δυσηχέος οἳ δὲ δὴ ἄλλοι
Τρῶες ὀρίνονται ἐπιμὶξ ἵπποι τε καὶ αὐτοί
Αἴας δὲ κλονέει Τελαμώνιος εὖ δέ μιν ἔγνων
εὐρὺ γὰρ ἀμφ ὤμοισιν ἔχει σάκος ἀλλὰ καὶ ἡμεῖς
κεῖσ ἵππους τε καὶ ἅρμ ἰθύνομεν ἔνθα μάλιστα
ἱππῆες πεζοί τε κακὴν ἔριδα προβαλόντες
ἀλλήλους ὀλέκουσι βοὴ δἄσβεστος ὄρωρεν
ὣς ἄρα φωνήσας ἵμασεν καλλίτριχας ἵππους
μάστιγι λιγυρῇ τοὶ δὲ πληγῆς ἀΐοντες
ῥίμφ ἔφερον θοὸν ἅρμα μετὰ Τρῶας καὶ Ἀχαιοὺς
στείβοντες νέκυάς τε καὶ ἀσπίδας αἵματι δἄξων
αἵ τἀπ ἐπισσώτρων ὃ δὲ ἵετο δῦναι ὅμιλον
ἀνδρόμεον ῥῆξαί τε μετάλμενος ἐν δὲ κυδοιμὸν
ἧκε κακὸν Δαναοῖσι μίνυνθα δὲ χάζετο δουρός
Αἴαντος δἀλέεινε μάχην Τελαμωνιάδαο
Ζεὺς δὲ πατὴρ Αἴανθ ὑψίζυγος ἐν φόβον ὦρσε
στῆ δὲ ταφών ὄπιθεν δὲ σάκος βάλεν ἑπταβόειον
τρέσσε δὲ παπτήνας ἐφ ὁμίλου θηρὶ ἐοικὼς
ἐντροπαλιζόμενος ὀλίγον γόνυ γουνὸς ἀμείβων
ὡς δαἴθωνα λέοντα βοῶν ἀπὸ μεσσαύλοιο
ἠῶθεν δἀπὸ νόσφιν ἔβη τετιηότι θυμῷ
ὣς Αἴας τότ ἀπὸ Τρώων τετιημένος ἦτορ
ἤϊε πόλλ ἀέκων περὶ γὰρ δίε νηυσὶν Ἀχαιῶν
ὡς δὅτ ὄνος παρ ἄρουραν ἰὼν ἐβιήσατο παῖδας
νωθής ᾧ δὴ πολλὰ περὶ ῥόπαλ ἀμφὶς ἐάγῃ
κείρει τεἰσελθὼν βαθὺ λήϊον οἳ δέ τε παῖδες
τύπτουσιν ῥοπάλοισι βίη δέ τε νηπίη αὐτῶν
σπουδῇ τἐξήλασσαν ἐπεί τἐκορέσσατο φορβῆς
ὣς τότ ἔπειτ Αἴαντα μέγαν Τελαμώνιον υἱὸν
Τρῶες ὑπέρθυμοι πολυηγερέες τἐπίκουροι
νύσσοντες ξυστοῖσι μέσον σάκος αἰὲν ἕποντο
Αἴας δἄλλοτε μὲν μνησάσκετο θούριδος ἀλκῆς
αὖτις ὑποστρεφθείς καὶ ἐρητύσασκε φάλαγγας
Τρώων ἱπποδάμων ὁτὲ δὲ τρωπάσκετο φεύγειν
πάντας δὲ προέεργε θοὰς ἐπὶ νῆας ὁδεύειν
αὐτὸς δὲ Τρώων καὶ Ἀχαιῶν θῦνε μεσηγὺ
ἱστάμενος τὰ δὲ δοῦρα θρασειάων ἀπὸ χειρῶν
ἄλλα μὲν ἐν σάκεϊ μεγάλῳ πάγεν ὄρμενα πρόσσω
πολλὰ δὲ καὶ μεσσηγύ πάρος χρόα λευκὸν ἐπαυρεῖν
τὸν δὡς οὖν ἐνόησ Εὐαίμονος ἀγλαὸς υἱὸς
Εὐρύπυλος πυκινοῖσι βιαζόμενον βελέεσσι
στῆ ῥα παρ αὐτὸν ἰών καὶ ἀκόντισε δουρὶ φαεινῷ
καὶ βάλε Φαυσιάδην Ἀπισάονα ποιμένα λαῶν
Εὐρύπυλος δἐπόρουσε καὶ αἴνυτο τεύχε ἀπ ὤμων
τὸν δὡς οὖν ἐνόησεν Ἀλέξανδρος θεοειδὴς
τεύχε ἀπαινύμενον Ἀπισάονος αὐτίκα τόξον
ἕλκετ ἐπ Εὐρυπύλῳ καί μιν βάλε μηρὸν ὀϊστῷ
δεξιόν ἐκλάσθη δὲ δόναξ ἐβάρυνε δὲ μηρόν
στῆτ ἐλελιχθέντες καὶ ἀμύνετε νηλεὲς ἦμαρ
Αἴανθ ὃς βελέεσσι βιάζεται οὐδέ ἕ φημι
φεύξεσθ ἐκ πολέμοιο δυσηχέος ἀλλὰ μάλ ἄντην
ἵστασθ ἀμφ Αἴαντα μέγαν Τελαμώνιον υἱόν
ὣς ἔφατ Εὐρύπυλος βεβλημένος οἳ δὲ παρ αὐτὸν
δούρατ ἀνασχόμενοι τῶν δἀντίος ἤλυθεν Αἴας
Νέστορα δἐκ πολέμοιο φέρον Νηλήϊαι ἵπποι
ἱδρῶσαι ἦγον δὲ Μαχάονα ποιμένα λαῶν
τὸν δὲ ἰδὼν ἐνόησε ποδάρκης δῖος Ἀχιλλεύς
ἑστήκει γὰρ ἐπὶ πρυμνῇ μεγακήτεϊ νηῒ
εἰσορόων πόνον αἰπὺν ἰῶκά τε δακρυόεσσαν
αἶψα δἑταῖρον ἑὸν Πατροκλῆα προσέειπε
φθεγξάμενος παρὰ νηός ὃ δὲ κλισίηθεν ἀκούσας
ἔκμολεν ἶσος Ἄρηϊ κακοῦ δἄρα οἱ πέλεν ἀρχή
τὸν πρότερος προσέειπε Μενοιτίου ἄλκιμος υἱός
δῖε Μενοιτιάδη τῷ ἐμῷ κεχαρισμένε θυμῷ
νῦν ὀΐω περὶ γούνατ ἐμὰ στήσεσθαι Ἀχαιοὺς
λισσομένους χρειὼ γὰρ ἱκάνεται οὐκέτ ἀνεκτός
ἀλλ ἴθι νῦν Πάτροκλε Διῒ φίλε Νέστορ ἔρειο
ὅν τινα τοῦτον ἄγει βεβλημένον ἐκ πολέμοιο
ἤτοι μὲν τά γὄπισθε Μαχάονι πάντα ἔοικε
τῷ Ἀσκληπιάδῃ ἀτὰρ οὐκ ἴδον ὄμματα φωτός
ἵπποι γάρ με παρήϊξαν πρόσσω μεμαυῖαι
βῆ δὲ θέειν παρά τε κλισίας καὶ νῆας Ἀχαιῶν
αὐτοὶ μέν ῥἀπέβησαν ἐπὶ χθόνα πουλυβότειραν
ἵππους δΕὐρυμέδων θεράπων λύε τοῖο γέροντος
ἐξ ὀχέων τοὶ δἱδρῶ ἀπεψύχοντο χιτώνων
στάντε ποτὶ πνοιὴν παρὰ θῖν ἁλός αὐτὰρ ἔπειτα
ἐς κλισίην ἐλθόντες ἐπὶ κλισμοῖσι κάθιζον
τοῖσι δὲ τεῦχε κυκειῶ ἐϋπλόκαμος Ἑκαμήδη
τὴν ἄρετ ἐκ Τενέδοιο γέρων ὅτε πέρσεν Ἀχιλλεύς
θυγατέρ Ἀρσινόου μεγαλήτορος ἥν οἱ Ἀχαιοὶ
ἔξελον οὕνεκα βουλῇ ἀριστεύεσκεν ἁπάντων
ἥ σφωϊν πρῶτον μὲν ἐπιπροΐηλε τράπεζαν
καλὴν κυανόπεζαν ἐΰξοον αὐτὰρ ἐπ αὐτῆς
χάλκειον κάνεον ἐπὶ δὲον κρόμυ ποτῷ ὄψον
ἠδὲ μέλι χλωρόν παρὰ δἀλφίτου ἱεροῦ ἀκτήν
πὰρ δὲ δέπας περικαλλές ὃ οἴκοθεν ἦγ ὁ γεραιός
χρυσείοις ἥλοισι πεπαρμένον οὔατα δαὐτοῦ
τέσσαρ ἔσαν δοιαὶ δὲ πελειάδες ἀμφὶς ἕκαστον
χρύσειαι νεμέθοντο δύω δὑπὸ πυθμένες ἦσαν
ἄλλος μὲν μογέων ἀποκινήσασκε τραπέζης
πλεῖον ἐόν Νέστωρ δὁ γέρων ἀμογητὶ ἄειρεν
ἐν τῷ ῥά σφι κύκησε γυνὴ ἐϊκυῖα θεῇσιν
οἴνῳ Πραμνείῳ ἐπὶ δαἴγειον κνῆ τυρὸν
κνήστι χαλκείῃ ἐπὶ δἄλφιτα λευκὰ πάλυνε
πινέμεναι δἐκέλευσεν ἐπεί ῥὥπλισσε κυκειῶ
τὼ δἐπεὶ οὖν πίνοντ ἀφέτην πολυκαγκέα δίψαν
μύθοισιν τέρποντο πρὸς ἀλλήλους ἐνέποντες
τὸν δὲ ἰδὼν ὁ γεραιὸς ἀπὸ θρόνου ὦρτο φαεινοῦ
ἐς δἄγε χειρὸς ἑλών κατὰ δἑδριάασθαι ἄνωγε
Πάτροκλος δἑτέρωθεν ἀναίνετο εἶπέ τε μῦθον
οὐχ ἕδος ἐστὶ γεραιὲ διοτρεφές οὐδέ με πείσεις
αἰδοῖος νεμεσητὸς ὅ με προέηκε πυθέσθαι
ὅν τινα τοῦτον ἄγεις βεβλημένον ἀλλὰ καὶ αὐτὸς
γιγνώσκω ὁρόω δὲ Μαχάονα ποιμένα λαῶν
νῦν δὲ ἔπος ἐρέων πάλιν ἄγγελος εἶμ Ἀχιλῆϊ
εὖ δὲ σὺ οἶσθα γεραιὲ διοτρεφές οἷος ἐκεῖνος
δεινὸς ἀνήρ τάχα κεν καὶ ἀναίτιον αἰτιόῳτο
τίπτε τὰρ ὧδ Ἀχιλεὺς ὀλοφύρεται υἷας Ἀχαιῶν
ὅσσοι δὴ βέλεσιν βεβλήαται οὐδέ τι οἶδε
πένθεος ὅσσον ὄρωρε κατὰ στρατόν οἳ γὰρ ἄριστοι
οὔτασται δὈδυσεὺς δουρὶ κλυτὸς ἠδ Ἀγαμέμνων
τοῦτον δἄλλον ἐγὼ νέον ἤγαγον ἐκ πολέμοιο
ἰῷ ἀπὸ νευρῆς βεβλημένον αὐτὰρ Ἀχιλλεὺς
ἐσθλὸς ἐὼν Δαναῶν οὐ κήδεται οὐδ ἐλεαίρει
ἦ μένει εἰς ὅ κε δὴ νῆες θοαὶ ἄγχι θαλάσσης
αὐτοί τε κτεινώμεθ ἐπισχερώ οὐ γὰρ ἐμὴ ἲς
ἔσθ οἵη πάρος ἔσκεν ἐνὶ γναμπτοῖσι μέλεσσιν
εἴθ ὣς ἡβώοιμι βίη δέ μοι ἔμπεδος εἴη
ὡς ὁπότ Ἠλείοισι καὶ ἡμῖν νεῖκος ἐτύχθη
ἀμφὶ βοηλασίῃ ὅτ ἐγὼ κτάνον Ἰτυμονῆα
ἐσθλὸν Ὑπειροχίδην ὃς ἐν Ἤλιδι ναιετάασκε
ῥύσι ἐλαυνόμενος ὃ δἀμύνων ᾗσι βόεσσιν
ἔβλητ ἐν πρώτοισιν ἐμῆς ἀπὸ χειρὸς ἄκοντι
κὰδ δἔπεσεν λαοὶ δὲ περίτρεσαν ἀγροιῶται
ληΐδα δἐκ πεδίου συνελάσσαμεν ἤλιθα πολλὴν
πεντήκοντα βοῶν ἀγέλας τόσα πώεα οἰῶν
ἵππους δὲ ξανθὰς ἑκατὸν καὶ πεντήκοντα
πάσας θηλείας πολλῇσι δὲ πῶλοι ὑπῆσαν
καὶ τὰ μὲν ἠλασάμεσθα Πύλον Νηλήϊον εἴσω
ἐννύχιοι προτὶ ἄστυ γεγήθει δὲ φρένα Νηλεύς
οὕνεκά μοι τύχε πολλὰ νέῳ πόλεμον δὲ κιόντι
κήρυκες δἐλίγαινον ἅμ ἠοῖ φαινομένηφι
τοὺς ἴμεν οἷσι χρεῖος ὀφείλετ ἐν Ἤλιδι δίῃ
οἳ δὲ συναγρόμενοι Πυλίων ἡγήτορες ἄνδρες
δαίτρευον πολέσιν γὰρ Ἐπειοὶ χρεῖος ὄφειλον
ὡς ἡμεῖς παῦροι κεκακωμένοι ἐν Πύλῳ ἦμεν
ἐλθὼν γάρ ῥἐκάκωσε βίη Ἡρακληείη
τῶν προτέρων ἐτέων κατὰ δἔκταθεν ὅσσοι ἄριστοι
δώδεκα γὰρ Νηλῆος ἀμύμονος υἱέες ἦμεν
τῶν οἶος λιπόμην οἳ δἄλλοι πάντες ὄλοντο
ταῦθ ὑπερηφανέοντες Ἐπειοὶ χαλκοχίτωνες
ἡμέας ὑβρίζοντες ἀτάσθαλα μηχανόωντο